În sezonul 2013-2014, Pop a luat medalia de aur pe echipe la etapa de Cupă Mondială de la Doha. La Campionatul European de la Strasbourg, a cedat în primul tur cu franțuzoaica Joséphine Jacques-André-Coquin, care și-a luat bronzul în cele din urmă. În proba pe echipe, România a trecut ușor de Ucraina, Pop marcând cele mai multe tușe în meciul. Victoria în fața Italiei în semifinală a fost una strânsă. România a întâlnit-o pe favorita Rusia în finală. Pop a fost prima româncă ce și-a câștigat releul în fața unei rusoaică, permițând Anei Brânză să egaleze, și Simonei Gherman să închidă meciul cu o victorie românească. La Campionatul Mondial de la Kazan, Pop s-a oprit în primul tur în fața franțuzoaicei Auriane Mallo. În proba pe echipe, România a fost învinsă de Italia în sferturile de finală și s-a clasat pe locul 5.